**DECIZIA ETAPEI DE ÎNCADRARE**

**DRAFT ............/....11.2024**

Ca urmare a solicitării de emitere a acordului de mediu adresate de **SC TDM TRANSFORMATION DECOUPAGE DE METAUX SRL,** cu sediul în jud. Brasov, com. Prejmer, str. Bruxelles, nr. 13, Parcul Industrial Prejmer, înregistrată la APM Brașov cu nr. 10961din 27.08.2024 în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin **Legea nr. 49/2011**, cu modificările și completările ulterioare;

și ca urmare a completărilor ulterioare înregistrate cu nr. ..................., autoritatea competentă pentru protecţia mediului APM Braşov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 28.10.2024, că proiectul **„MONTARE REZERVOR GAZ (AZOT)”,** propus a se realiza în județul Brașov, com. Prejmer, satul Prejmer, str. Bruxelles, nr. 13, Parcul Industrial Prejmer, amplasament identificat prin CF nr. 100070 Prejmer, nr. cad. 100070, conform certificatului de urbanism nr. 224/31.07.2024, eliberat de Primăria Comunei Prejmer, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2, pct.13, lit. a)** *Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și conceptia întregului proiect****:*

Imobilul este situat in intravilanul comunei Prejmer.

Imobilul se afla in zona B de impozitare in conformitate cu art.1 din Hotararea Consiliului Local Prejmer nr.17074 din 22 octombrie 2018.

Terenul este indentificat prin CF nr. 100070/16.09.2022.

Folosinta actuala este de zona industriala.

**Suprafata** **terenului de pe strada Bruxelles,** **conform:**

* CF nr. 100071/16.09.2022 este 988 m2;
* **CF nr. 100070/16.09.2022 este 988 m2;**
* CF nr. 102675/16.09.2022 este 988 m2.

Terenul studiat este preponderent plat, fara denivelari topografice semnificative (sub 1,00 m). Terenul are acces direct din strada Bruxelles.

**Situatia** **existenta:**

Pe parcela există în prezent urmatoarele constructii:

* trei (3) cladiri de productie si depozitare - TDM,
* Amenajarile exterioare existente includ:
* Curte interioara pavata

## In prezent toate constructiile din incinta sunt racordate la retelele uilitare (apa-canal, electricitate, gaz, telefonie).

**Suprafete:**

SUPRAFATA CONSTRUITA EXISTENTA= 2964 MP

SUPRAFATA CURTE INTERIOARA= 53.4 MP

Situatia propusa:

Se vor executa lucrari de constructii a platformei betonate + constructia metalica de sustinere a rezervorului si montarea acestuia.

1. DESCRIEREA LUCRARILOR DE CONSTRUCTII

Obiectul prezentului proiect il reprezinta partea de constructii “PLATFORMA BETONATA” din cadrul

investitiei ,,INSTALATIE DE STOCARE / VAPORIZARE / DISTRIBUTIE N2”, beneficiar societatea TDM

TRANSFORMATION DECOUPAGE DE METAUX S.R.L., amplasament Str. Bruxelles 15, Sat Prejmer, Jud. Braşov.

La executia platformei betonate nu sunt restrictii de ordin juridic sau fata de alte norme aplicate si nu sunt restrictii din punct de vedere al distantelor de protectie fata de cladirile invecinate.

Asigurarea utilitatilor apa, energie electrica, canalizare, necesare functionarii noului obiect sunt din surse proprii existente in incinta societatii.

Investitia mentionata in prezenta documentatie este noua, in faza unica, de proiect detalii de executie, avand un caracter industrial.

La baza proiectarii au stat urmatoarele informatii:

 Tema de proiectare;

 Planul de situatie al incintei societatii TDM TRANSFORMATION DECOUPAGE DE METAUX S.R.L.;

 Situatia actuala privind terenurile si constructiile adiacente amplasamentului;

 Prescriptiile generale de proiectare si cele specifice.

Proiectul s-a intocmit respectandu-se prevederile Codului Civil, Legea nr. 50/1991, actualizata 2018, privind autorizarea executarii lucrarilor de constructii, republicata si actualizata prin Legea nr. 147/2017, Legea nr. 10/1995 privind calitatea în construcţii republicata in M.0. 765/30.09.2016, precum si a Ordinului MLPAT nr. 91/1991.

2. OBIECTUL LUCRARII SI AMPLASAMENT

Constructia [platforma betonata] este amplasata in incinta societatii TDM TRANSFORMATION DECOUPAGE DE METAUX S.R.L., Str. Bruxelles nr. 15, Sat Prejmer, Jud. BRASOV, conform Plan amplasare platforma betonata.

Din punct de vedere constructiv se specifica necesitatea executarii unei platforme betonate, prevazuta cu rebord continuu, racord de scurgere, gard imprejmuire si poarta dubla de acces. In cadrul platformei din beton armat se va amplasa un rezervor de azot tip LINDE. Caracteristicile tehnice si constructive ale rezervorului de N2:

presiunea maxima de lucru bar 36

greutate gol kg 4.870

greutate in exploatare kg 9.920

diametru rezervor mm 2.000

inaltime mm 5.150

Nr. suporti buc 3

Gauri de fixare buc 3 x Φ28

Diametrul de asezare gauri d1 mm Φ2152

In cadrul aceleasi platforme betonate se va amplasa si un vaporizat atmosferic tip LINDE, care va avea caracteristicile tehnice si constructive:

presiunea maxima de lucru bar 40

greutate gol kg 165

greutate in exploatare kg 590

numar gaurii de prindere buc 4

diametrul gaurii de prindere mm Φ20

lungime mm 1.158

latime mm 595

inaltime vaporizator mm 4272

Dimensiunile in plan pentru structura de rezistenta a platformei betonate → 5.70 m x 4.50 m, iar volumul sapaturii → 20,52 m³.

3. CARACTERISTICI GEOTEHNICE ALE TERENULUI DIN AMPLASAMENT

 Grad II rezistenta la foc; categoria C de importanta;

 Risc mic de incendiu; categoria E pericol de incendiu;

 Conform Normativului NP 074-2014, lucrarea se incadreaza in categoria geotehnica 2, cu risc geotehnic moderat;

 In conformitate cu prevederile Codului de proiectare seismica "Prevederi de proiectare pentru cladiri", Indicativ P100-1I2013, amplasamentului investigat Ti corespund valoarea de varf a acceleratiei terenului pentru proiectare (ag), pentru cutremure avand intervalul de recurenta IMR = 100 ani, ag = 0,20 g si perioada de control (colt) Tc = 1,0 secunde;

 In conformitate cu Codul de proiectare privind evaluarea zapezii asupra constructiilor, indicativ CR 1-1-3- 2012, valoarea caracteristica a incarcarii din zapada pe sol este sk = 2,0 kN/mp;

 Valoarea fundamentala a vitezei de referinta a vantului vb,0 = 30 m/s, conform NP 082-2004;

 Valoarea de referinta a presiunii dinamice a vantului qb = 0,5 kPa, avand IMR = 50 ani, conf. CR 1-1-4- 2012;

 Adancimea de inghet, conform STAS 6054-77, este de 0,7 ÷ 0,8 m de la suprafata terenului;

 Teren de fundare: loessoid, prafos - argilos, macroporic, sensibil la umezire, plastic consistent – plastic vartos, cu compresibilitate mare;

 La dimensionarea fundatiilor se recomanda o presiune conventionala de calcul in gruparea fundamental de incarcari: p conv. 250 kPa;

 Geotehnicianul va receptiona terenul de fundare inainte de turnarea betonului de egalizare;

 Elevatia ±0.00 corespunde cota teren natural nivelat in zona sapaturii [dupa indepartarea dalelor de beton - Pavaj de tip Behaton].

4. STRUCTURA DE REZISTENTA

Platforma betonata cu dimensiunile in plan de 5.70 x 4.50 [m] se va executa din beton marca C25/30 (B400), armata cu plasa sudata (2 straturi) din sarma profilata ∅10-100x100 [PC52] executata conf. SR 438-1:2012.

Plasa sudata din sarma profilata, va fi legata de barele longitudinale marcile 2 si 3 pe intreg perimetru al rebordului.

Platforma betonata este prevazuta cu rebord perimetral continuu, realizat din beton marca C25/30 (B400) si armaturi marca PC52. Betonul marca C25/30 (B400) va avea tip ciment → CEM IIA, grad de impermeabilitate → P12, tasarea betonului → T3 / T4, clasa de rezistenta → 32,5, agregate 0÷16 mm; raport apa / ciment → 0,40;

grad gelivitate → G150, dozaj min. ciment: 300 kg/m³. Acoperirea armaturii cu beton in exterior va fi de 4 cm si 3cm la interior. Fundatia rezervorului va fi tip soclu, executata din beton marca C25/30 (B400) si armata cu bare orizontale si verticale, marca PC52, conform “PLATFORMA BETONATA, DETALII”, desen nr. 1305190-CR-DWG - pl. 2/3. Fixarea rezervorului se realizeaza prin intermediul a trei buloane de ancoraj chimice HILTI Hit-V+Hit Re500 3xM24-480 dispuse la 120° pe un diametru de Φ2152.

Platforma betonata si soclul rezervotului se vor turna peste un strat de beton de galizare in grosime de minim 15 cm din beton simplu marca C8/10: tip ciment → CEM IIA, grad de impermeabilitate → P4, tasarea betonului → T3, clasa de rezistenta → 32,5, agregate 0÷31 mm; raport apa/ciment → 0,65; grad gelivitate → G150, dozaj min. ciment: 150 kg/m³. Acoperirea armaturii cu beton in exterior va fi de 4 cm si 3 cm la interior, conform detaliilor prezentate in planul “PLATFORMA BETONATA, DETALII”, des. nr. 1305190-CR-DWG plan 2/3.

5. CONDITII GENERALE PRIVIND EXECUTIA CONSTRUCTIILOR DE REZISTENTA

Executia lucrarilor se va face cu respectarea intocmai a proiectului tehnic, a CAIETULUI DE SARCINI

anexat si a normelor tehnice in vigoare. Se vor folosi numai materiale care au certificate de calitate si de garantie.

DESCRIEREA TEHNOLOGIEI DE EXECUTIE

Codul de practică pentru executarea lucrărilor din beton, beton armat şi beton precomprimat Indicativ NE 012-99 face parte din sistemul de ansamblu al reglementărilor tehnice în construcţii elaborat de MLPAT -INCERC, sistem ce are la bază Legea 10/1995 privind calitatea în construcţii.

Toate echipamentele utilizate pentru prepararea, transpportul şi punerea în operă a betonului, inclusiv a celor pentru prepararea agregatelor şi fasonarea armăturilor, trebuie să fie atestate de Comisia Naţională de Atestare a Maşinilor şi Echipamentelor de Construcţii - CNAMEC din MLPAT pentru a asigura calitatea lucrărilor executate precum şi protecţia vieţii, a sănătăţii şi a mediului în conformitate cu prevederile HG 1046-1996.

**Lucrările organizării de șantier:**

Executia lucrarilor se va face numai de catre un antreprenor specializat in executia acestui tip de lucrari. Asigurarea circulatiilor rutiere catre santier se va realiza prin intermediul accesului existent. Executantul lucrarii va lua toate masurile necesare pentru a preveni intrarea sau iesirea din santier a persoanelor sau a mijloacelor auto care pot raspandi noroi sau alte deseuri pe suprafata drumurilor sau a cailor pietonale adiacente si va trebui sa indeparteze imediat astfel de materiale raspandite pe suprafata drumului. Asigurarea utilitatilor pentru santier cade in sarcina antreprenorului general. Executantul lucrarii are obligatia de a curata la sfarsitul fiecarei zi orice material de constructie sau alt tip de material raspandit.

Exectuantul va lua toate masurile necesare pentru protectia persoanelor si a mediului. Lucrarile propuse nu necesita actiuni speciale pentru protectia mediului sau a sigurantei persoanelor din santier sau a utilizatorilor cladirii. Este interzisa aducerea sau utilizarea in santier a oricaror substante periculoase fara a obtine in prealabil permisele necesare din partea Agentiei de Protectie a Mediului sau a altor institutii publice cu autoritate in domeniu, si fara aprobarea scrisa a beneficarului sau dirigintelui de santier.

* localizarea organizării de şantier;

Organizarea de șantier se va realiza pe terenul proprietate fără a afecta domeniul public.

* descrierea impactului asupra mediului a lucrărilor organizării de şantier;

În situația în care utilitățile: apă, energie vor fi asigurate, și vor fi respectate condițiile de mediu stabilite prin proiect, nu se va produce un impact negativ asupra mediului.

* surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier;

Materialele de construcţie folosite în cadrul lucrărilor de execuţie, deşeurile rezultate de pe urma desfacerilor se depozitează în spaţiul special amenajat şi se protejează împotriva intemperiilor până la punerea în operă sau la evacuarea prin firme specializate de salubritate. Nu sunt necesare instalații speciale pentru reținerea, evacuarea și dispersia poluanților în mediu în timpul organizării de șantier.

* dotări şi măsuri prevăzute pentru controlul emisiilor de poluanţi în mediu.

Emisiile de poluanți sunt nesemnificative, nu se vor lua măsuri speciale pentru controlul acestora.

**LUCRĂRI DE REFACERE A AMPLASAMENTULUI LA FINALIZAREA INVESTIŢIEI, ÎN CAZ DE ACCIDENTE ŞI / SAU LA ÎNCETAREA ACTIVITĂŢII, ÎN MĂSURA ÎN CARE ACESTE INFORMAŢII SUNT DISPONIBILE**

La finalizarea investiției spatiile din jurul cladirii se vor readuce la starea initiala, se vor inierba.

În caz de accidente și/sau la încetarea activității se vor desfășura următoarele operatiuni de refacere a amplasamentului:

* transportul materialelor si deseurilor;
* transportul materialelor folosite la construirea obiectivului ( dale, balast, piatra sparta, caramida, material feros) în baza de producție a constructorului sau în altă locație;
* readucerea teren la starea initiala.
* aspecte referitoare la prevenirea şi modul de răspuns pentru cazuri de poluări accidentale; În perioada de execuţie, se vor lua următoarele măsuri:
* platforma organizării de şantier va fi amenajata şi va fi prevăzută cu un sistem de colectare a apelor pluviale, iar apele uzate vor fi dirijate si descărcate către colectorul stradal;
* scurgerile accidentale de uleiuri şi carburanţi vor fi localizate prin împrăştierea unui strat de produs absorbant, după care vor fi eliminate prin depozitarea în container special amenajat, şi vor fi eliminate de pe amplasament, prin firmă specializată;
* aspecte referitoare la închiderea/dezafectarea/demolarea instalaţiei; Nu este cazul deoarece pe teren nu vor exista instalații speciale.
* modalităţi de refacere a stării iniţiale/reabilitare în vederea utilizării ulterioare a terenului.

Terenul afectat pentru Organziarea de santier se va readuce în starea initiala.

***b)*** ***cumularea cu alte proiecte existente și/sau aprobate:***  nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

* lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate;

Deşeurile rezultate din activitatea de constructie şi activităţile anexe pot fi:

* + deșeuri menajere
	+ deșeuri din ambalaje de hârtie și carton
	+ deșeuri din ambalaje din plastic
	+ fier și oțel
	+ amestecuri metalice
	+ deşeuri din lemn
	+ amestecuri de beton etc.

Deșeuri rezultate în timpul funcționării obiectivului sunt:

* + deșeuri de ambalaj de carton – cod 15 01 01 – cca 4.8 t/an;
	+ deșeuri de ambalaje de material plastic (bobine deterioarate, folie, PET) – cod 15 01 02 – cca 3 t/an;
	+ deșeuri de ambalaj de lemn (paleți deteriorați) – cod 15 01 03 – cca 5.8 t/an;
	+ deșeuri de ambalaje care conțin reziduuri sau sunt contaminate cu substanțe periculoase – cod 15 01 10\*– cca 1.1 t/an;
	+ pilitură și șpan feros (rezultate din procesul de fabricatie) – cod 12 01 01 – cca 48 t/an;
	+ pilitură și șpan neferos (rezultate din procesul de fabricatie) – cod 12 01 03 – cca 180 t/ an;
	+ deșeuri uleiuri uzate (rezultate din procesul de fabricatie) – cod 03 02 05 – cca 600 l/an;
	+ deșeuri menajere – cod 20 03 01 – 800 kg/an;
	+ deșeuri filtre uzate – cod 15 02 02\* – cca 80 kg/an;
	+ deșeuri de degresare cu continut de substante periculoase – cod 11 01 13\* – 250 kg/an;

Deseurile rezultate din procesul tehnologic vor fi colectate selectiv si vor fi preluate de firme specialiate, cele care se pot reutiliza se vor preda in vederea reciclarii.

* programul de prevenire şi reducere a cantităţilor de deşeuri generate;

Se va considera un plan privind reducerea la minimum a cantităților de deșeuri rezultate din activitățile propuse. Se va realzia colectarea selectivă a deșeurilor în vederea valorificării sau eliminării acestora;

* planul de gestionare a deşeurilor;

Pe parcursul execuţiei: deşeurile rezultate din desfaceri și apoi refacere (beton, metal, sticla, plastic etc.) vor fi sortate prin grija constructorului și evacuate centralizat, conform contractului de salubritate încheiat cu firme specializate.

Deșeurile rezultate din activitatea de productie se adună şi depozitează pe categorii (hârtie, plastic, resturi menajere) în containere selective şi în locul special amenajat, pe urmă fiind evacuate, prin reţeaua de preluare – evacuare (conf. contract cu firma de salubrizare) în condiţii conform legilor în vigoare.

Măsuri:

* Reducerea la minimum a cantităților de deșeuri rezultate din activitățile existente;
* Colectarea selectivă a deșeurilor în vederea valorificării sau eliminării acestora;
* Luarea măsurilor necesare astfel încât eliminarea deșeurilor să se facă în condițiile de respectare a reglementărilor privind protecția populației și a mediului;
* Luarea de măsuri pentru împiedicarea abandonării, înlăturării sau eliminării necontrolate a deșeurilor, precum și orice alte operațiuni neautorizate, efectuate cu acestea;
1. ***Poluarea si alte efecte negative:***
2. protecţia calităţii apelor:
* sursele de poluanţi pentru ape, locul de evacuare sau emisarul;

Alimentarea cu apă se face din rețeaua de alimentare existentă în zonă. Apa este utilizată în scop menajer de către angajați.

Apele uzate menajere si cele pluviale se vor devarsa în canalizarea exterioara a Parcului Industrial.

* staţiile şi instalaţiile de epurare sau de preepurare a apelor uzate prevăzute; Apele uzate vor fi epurate în stația de epurare existenta ale Parcului Industrial.

1. protecţia aerului:
* sursele de poluanţi pentru aer, poluanţi, inclusiv surse de mirosuri;

Sursele de poluare a aerului pot fi considerate nesemnificative tinand cont de faptul ca este vorba despre un spatiu de producție care prin procesul tehnologic nu emite noxe.

În perioada de execuţie a lucrărilor de construcţii, sursele potențiale de poluare care vor afecta, temporar şi pe arii restrânse, calitatea aerului constau din:

* eventuale emisii de praf fin degajate în timpul operaţiunilor de încărcare, transport şi descărcare a materialelor de construcţii;
* noxe gazoase generate de activităţi în care se utilizează carburanţi (transport, manipulare, etc.)
* noxe provenite de la utilajele care execută lucrările de construcţii.

În perioada de functionare, sursele potențiale de poluare care vor afecta, temporar şi pe arii restrânse, calitatea aerului constau din autoverhiculele pentru transport marfa – se estimeaza ca pentru constructiile propuse, în functinare, vor fi aproximativ 1 autocamionae /zi pentru transport marfa. Acestea insa nu vor functiona pentru timpul de stationare.

* instalaţiile pentru reţinerea şi dispersia poluanţilor în atmosferă;

În perioada de operare a obiectivului, ce face obiectul proiectului, nu vor rezulta concentraţii de poluanţi care să depăşească limitele maxime admisibile, nefiind necesare măsuri pentru protecţia calităţii aerului.

Pentru diminuarea noxelor degajate în aer, în perioada execuției, se vor prevedea:

* proceduri de operare standard pentru oprirea activităţilor generatoare de praf în situaţii cu vânt puternic;
* autovehiculelor ce vor transporta nisip sau piatră li se va impune circulaţia cu viteză redusă în zonele centrale şi protejarea cu prelată;
* se vor alege trasee optime din punct de vedere al protecţiei mediului, pentru vehiculele ce deservesc zonele de lucru, mai ales pentru cele care transportă materiale de construcţii ce pot elibera în atmosferă particule fine;
* caile de acces vor fi stropite periodic.
1. protecţia împotriva zgomotului şi vibraţiilor:
* sursele de zgomot şi de vibraţii;

Constructia fiind izolata fonic corespunzator, se consideră că zgomotul și vibrațiile vor fi nesemnificative în perioada de exploatare a construcției. În faza de execuţie a lucrărilor de amenajare, sursele de zgomot şi vibraţii pot fi generate de utilajele de construcție care vor functiona pe amplasament.

* amenajările şi dotările pentru protecţia împotriva zgomotului şi vibraţiilor; Spaţiile interioare vor fi izolate fonic conform normativelor în vigoare.

Măsurile propuse pentru reducerea impactului produs de zgomot şi vibraţii asociate, în perioada de execuție, vor consta în implementarea de tehnici şi proceduri de control adecvate şi in programe de întreţinere pentru echipamentele folosite, pentru încadrarea emisiilor acustice în limite normale conform standardelor în vigoare. Măsuri:

* încadrarea duratei de execuție a proiectului în termenul stabilit, astfel încât disconfortul generat de poluarea fonică să fie limitat la aceasta perioadă.
* respectarea prevederilor H.G. nr. 1756 / 2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor.
* Se admite punerea în funcţiune numai a echipamentelor care poartă marcajul C.E. şi indicaţia nivelului de putere acustică garantat.
1. protecţia împotriva radiaţiilor:
* sursele de radiaţii;

Acest proiect nu implică producerea de radiaţii.

* amenajările şi dotările pentru protecţia împotriva radiaţiilor; Nu este cazul.
1. protecţia solului şi a subsolului:
* sursele de poluanţi pentru sol, subsol, ape freatice şi de adâncime;

Din activitatea specifică funcţiunilor existente nu rezultă surse de poluare a solului sau subsolului.

* lucrările şi dotările pentru protecţia solului şi a subsolului;

În perioada de execuţie, se vor lua următoarele măsuri de protecție:

* platforma organizării de şantier va fi amenajată şi va fi prevăzută cu un sistem de colectare a apelor pluviale, iar apele uzate vor fi dirijate și descărcate către colectorul stradal;
* depozitarea deşeurilor de tip municipale se va face în pubele tipizate, amplasate în locuri accesibile, de unde vor fi preluate periodic de către serviciul de salubritate din zonă;
* scurgerile accidentale de uleiuri şi carburanţi vor fi localizate prin împrăştierea unui strat de produs absorbant, după care vor fi eliminate prin depozitarea în container special amenajat, şi vor fi eliminate de pe amplasament, prin firmă specializată;
* întreruperea lucrului în perioade cu vânt puternic şi folosirea sistemelor de stropire cu apă.
* în timpul execuţiei, şantierul va fi prevăzut cu platforme pentru spălarea utilajelor și autovehiculelor care ies din incintă.
1. protecţia ecosistemelor terestre şi acvatice:
* identificarea arealelor sensibile ce pot fi afectate de proiect;

Ținănd cont că este vorba despre o clădire amplasată în zona industriala a orașului, se poate considera că nu vor fi afectate în nici un fel ecosisteme terestre sau acvatice.

* lucrările, dotările şi măsurile pentru protecţia biodiversităţii, monumentelor naturii şi ariilor protejate;

Atât în perioada de execuţie, cât și în faza de funcționare se apreciază că nu este necesar să se prevadă lucrări pentru protecţia florei şi faunei, impactul asupra lor fiind inexistent.

1. protecţia aşezărilor umane şi a altor obiective de interes public:
* identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele;

Conform **Certificatul** **de** **Urbanism** **nr.** **224** **din** **31.07.2024**, imobilul este situat in intravilan, în zona industrială a com. Prejmer, distanta fata de zonele locuite respecta legislatia în vigoare, iar ceea fata de monumente istorice si zone protejate este foarte mare.

* lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;

Fațadele se vor încadra armonios în cadrul frontului și în contextual architectural existent.

1. ***riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** lucrarile vor fi executate numai cu societati autorizate, astfel incat sa nu existe risc de accidente, prin proiect au fost luate toate masurile de siguranta astfel încât sa nu existe risc de accidente.
2. ***riscurile pentru sănătatea umană*: a fost emisa adresa nr. 10963/25.10.2024**, emisa de DSPJ BRASOV – nu este necesara efectuarea unui studiu de impact asupra sanatatii populatiei. Se vor respecta de asemenea prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2018, cu modificarile si completarile ulterioare;

***2. Amplasarea proiectelor:***

***a) utilizarea actuala și aprobata a terenurilor:***

Imobilul - curti constructii, constructii industriale si edilitare – identificat prin CF nr. 100070 Prejmer, nr.cad. 100070, in suprafata de 988 mp este situat in intravilan in perimetrul Parcului Industrial Prejmer si este proprietatea SC TECNIK INVEST IBERICA SRL. Intre SC TECNIK INVEST IBERICA SRL si SC TDM TRANSFORMATION DECOUPAGE DE METAUX SRL exista incheiat contract de inchiriere. Folosinta actuala: curti constructii, constructii edilitare si industriale, destinatia actuala: conform PUZ aprobat de Consiliul Local Prejmer prin HCL nr. 9/2006 si Hotararea 15/2008 imobilul este situat in intravilan in perimetrul Parcului Industrial Prejmer, zona comerciala, institutii, birouri, conform certificat de urbanism nr. 224/31.07.2024, emis de Priamria Comunei Prejmer.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

 ***c) capacitatea de absorbtie a mediului natural, acordandu-se o atentie speciala următoarelor zone:***

 ***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populatiei -*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica si dimensiunea populatiei care poate fi efectata –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus pe perioada de execuție a proiectului;

***e)probabilitatea impactului-*** redusa, doar pe perioada executarii lucrarilor propuse prin proiect;

f) ***debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

g) ***cumularea impactului cu impactul altor proiecte existente și/sau aprobate:*** nu este cazul;

***h) posibilitatea de reducere efectiva a impactului –*** *nu este cazul.*

1. **Motivele pe baza cărora s-a stabilit necesitatea neefectuării evaluării adecvate, sunt următoarele:**
* proiectul propus **nu** **intră** sub incidenţa <LLNK 12007 57182 3?2 28 57>art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul nu intră sub incidenţa art. 48 si art. 54 din Legea apelor nr.107/1996, cu modificările şi completările ulterioare.

**Conditiile de realizare a proiectului:**

1. Se vor respecta prevederile OUG nr. 195/2005, privind Protectia Mediului, aprobată cu modificari si completari prin Legea nr. 265/2006 cu modificările şi completările ulterioare, privind protecţia mediului;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate pe parcursul derulării lucrărilor de constructie vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Se vor respecta în integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobate prin Legea nr.17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor.
6. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
7. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
8. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
9. Terenul afectat temporar de lucrări, va fi adus la starea iniţială de utilizare;
10. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
11. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
12. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
13. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
14. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
15. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
16. In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:
	* utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
	* minimizarea activitatilor generatoare de praf (taiere, macinare, spargerea betonului, nisip, pietris, activitati de sablare/slefuire, etc.);
	* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
	* curatarea/spalarea vehiculelor care ies de pe santier;
	* oprirea motoarelor tuturor vehiculelor aflate in stationare, in zona santierului;
17. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea in incinta organizarii de santier a statiilor de preparare beton, fara asigurarea sistemului de preepurare ape uzate tehnologice si a sistemului de protectie a atmosferei importiva poluarii cu pulberi;

În conformitate cu prevederile **OUG nr.195/2005**, aprobată prin **Legea nr.265/2006** privind protectia mediului, cu modificările si completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

**Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.**

**Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.**

Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 -art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

 Dupa întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține revizuirea autorizație de mediu.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

 **ȘEF SERVICIU A.A.A., BIROU C.F.M.,**

 **Liliana Cristina COPACEA Intocmit,**

 **Iulia ENE**

 **ÎNTOCMIT:**

 **Consilier Vasilica GROSU**